Otto Deßloch

Otto Dessloch (11 Jun 1889 – 13 Mei 1977) adalah seorang Kolonel Jeneral Luftwaffe Jerman Nazi semasa Perang Dunia II dan penerima pingat Knight Cross of the Iron Cross berserta Daun Oak.

Kerjaya
Dessloch menyertai Tentera Darat Bavaria pada tahun 1910 dan berkhidmat dalam Perang Dunia I. Selepas kekalahan Jerman, beliau menyertai pasukan sayap kanan Freikorps Franz von Epp, berjuang menentang Republik Soviet Bavaria. Dari tahun 1921, beliau bertugas sebagai pegawai perisikan dalam Reichswehr Jerman. Dalam proses ke persenjataan semula Jerman, beliau menyertai maktab juruterbang pejuang Lipetsk rahsia pada tahun 1926–27. Dessloch mengambil bahagian dalam pembinaan pantas Luftwaffe selepas kebangkitan kuasa Nazi pada tahun 1933, dari 1 Disember 1934 sebagai komander  Deutsche Verkehrsfliegerschule (maktab latihan penerbangan). Dari tahun 1935 beliau bertugas sebagai komander dua wing Luftwaffe.

Semasa Perang Dunia II beliau memerintah kor Luftflotte 2 dari 3 Oktober 1939 dan dinaikkan pangkat ke Brigedier Jeneral dan dilantik Panglima 6.Divisyen Udara pada 1 Januari. Beliau menyediakan bantuan udara kepada Kumpulan Tentera Darat B dalam Pertempuran Perancis dan dari tahun 1941 memerintah unit-unit Luftwaffe di Barisan Timur. Dinaikkan pangkat ke General der Flakartillerie pada 1 Januari 1942, beliau bertugas sebagai panglima kor di selatan Barisan Timur dan di Pergunungan Kaukasus. Pada 11 Jun 1943 Dessloch menggantikan Wolfram Freiherr von Richthofen sebagai Panglima Luftflotte 4 dengan kenaikkan pangkat ke Kolonel Jeneral pada 1 Mac 1944.

Pada musim panas 1944 apabila Barisan Barat tumbang, Dessloch telah dilantik Panglima Luftflotte 3 oleh Hermann Göring bagi menggantikan Hugo Sperrle yang dipecat. Selepas Paris dibebaskan oleh tentera Bersekutu, Dessloch memerintah sebuah unit udara yang, sebagai membalas dendam, mengebom bandaraya itu hingga memusnahkan sasaran awam dan membunuh 200 orang awam Perancis pada September 1944.Mitcham 2007, pp. 185–195. Serangan ini dilakukan atas perintah peribadi Hitler. Dari September beliau sekali lagi bertugas sebagai panglima Luftflotte 4 sehingga beliau digantikan Robert Ritter von Greim selaku ketua Luftflotte 6 sewaktu hari-hari terakhir peperangan. Dessloch telah dipenjarakan oleh pihak Bersekutu sehingga tahun 1948.

Menurut Memorial Yad Vashem di Israel, Otto Dessloch adalah seorang penjenayah perang.Yad Vashem Photo Archive, Germany, War criminal Otto Dessloch Beliau meninggal dunia di Munich pada tahun 1977.

 Tarikh kenaikkan pangkat 
 Fahnenjunker - 20 Julai 1910
 Fähnrich - 3 Mac 1911
 Leutnant - 28 Oktober 1912
 Oberleutnant - 16 Mac 1916
 Hauptmann - 1 Julai 1921
 Major - 1 Jun 1932
 Oberstleutnant - 1 Oktober 1934
 Oberst - 1 April 1936
 Generalmajor - 1 Januari 1939
 Generalleutnant - 19 Julai 1940
 General der Flakartillerie - 1 Januari 1942
 Generaloberst - 1 Mac 1944

Anugerah kebesaran

 Iron Cross (1914)  Kelas 2 (20 Ogos 1914) & Kelas 1 (21 September 1915)Thomas & Wegmann 1991, p. 100.
 Bavarian Military Merit Order 4th Class with Swords (19 April 1915) & 4th Class with Crown and Swords (9 November 1917)
 Lencana Cedera (1914) warna Hitam (15 Mei 1918)
 Pingat Semat Iron Cross (1939)  Kelas 2 (13 Mei 1940) & Kelas 1 (24 Mei 1940)
 Lencana Emas Juruterbang Peninjau bertakhta Berlian
 Knight Cross of the Iron Cross berserta Daun Oak]]
 Knight Cross pada 24 Jun 1940 selaku Generalmajor dan panglima II. Flak-KorpsFellgiebel 2000, p. 159.
 Daun Oak ke-470 pada 10 Mei 1944 selaku Generaloberst dan Panglima Luftflotte 4Fellgiebel 2000, p. 82.

Rujukan

Petikan

Bibliografi






Category:Kelahiran 1889
Category:Kematian 1977
Category:Orang Jerman
Category:Perang Dunia Kedua
Category:Jeneral Tentera Jerman
Category:Luftwaffe